Século IV

Período de tempo dende o ano 301 ata o ano 400 despois de Cristo.

 Acontecementos importantes 

 Europa 

 301: Armenia primeira en adoptar o cristianismo como relixión estatal.
 306 - 337: Constantino o Grande, pon fin á persecución dos cristiáns no Imperio Romano (véxase tamén o cambio Constantino) e Constantinopla convértese na nova sede do goberno (Nova Roma).
 312: ten lugar a batalla da Ponte Milvio onde o emperador Constantino vence a Maxencio e establece o fin da tetrarquía. O Arco de Constantino constrúese en Roma para conmemorar a súa vitoria.
 313: o Edicto de Milán promulgado por Constantino I, pon fin ás persecucións contra os cristiáns no Imperio Romano.
 325: Constantino o Grande convoca o Primeiro Concilio de Nicea para pacificar o cristianismo no medio da polémica ariana.
 337: Constantino o Grande é bautizado no seu leito de morte.
 365: un terremoto cunha magnitude de polo menos oito golpea o Mediterráneo oriental. O tsunami causa unha destrución xeneralizada en Creta, Grecia, Libia, Exipto, Chipre e Sicilia.
 376: os visigodos aparecen no Danubio e permíteselles a entrada no Imperio Romano na súa fuxida dos hunos.
 378: batalla de Adrianópole, o exército romano é derrotado pola cabalaría visigoda. O emperador Valente é asasinado.
 380: o Edicto de Tesalónica promulgado por Teodosio I establece o cristianismo como relixión oficial do Imperio.
 381: primeiro Concilio de Constantinopla reafirma a doutrina cristiá da Trindade engadindo ao credo de Nicea.
 388: o bispo gótico Ulfilas converte aos visigodos ao arianismo.
 395: morre o emperador romano Teodosio I, o que provocou a división permanente do Imperio Romano entre os seus fillos Honorio e Arcadio.

 Oriente 

 325 - 328: o Reino de Axum adopta o cristianismo.
 350: por esta época o Reino de Axum conquista o Reino de Kush.
 350 - 400: nalgún momento durante este período, os hunos comezaron a atacar o Imperio Sasánida.

 Asia 

 304 - 439: comezan os Dezaseis Reinos na China.
 320: constrúese o Balangay máis antigo coñecido, un barco multiúsos orixinario de Filipinas.
 335 - 380: Samudragupta expande o Imperio Gupta.
 350: o reino de Kutai Martadipura no leste de Borneo produciu as primeiras inscricións en pedra coñecidas en Indonesia coñecidas como a inscrición Mulavarman escritas en sánscrito usando as escrituras de Pallava.
 383: batalla do río Fei na China.
 395: prodúcese a Batalla de Canhe Slope.

 América 
 378: Siyaj K'ak' conquista Waka o 8 de xaneiro, Tikal o 16 de xaneiro e Uaxactun.

 Personaxes destacadas 

 Política 

 Alarico I (370 - 410): rei visigodo que levou a cabo o saqueo de Roma no 410.
 Arbogastes (m. 394): soldado romano de orixe bárbara que serviu como magister militum a Valentiniano I.
 Chandragupta I (319 - 335): rei da dinastía Gupta.
 Constancio II (317 - 361): emperador romano, fillo de Constantino o Grande.
 Constancio I Cloro (250 - 306): emperador romano e pai de Constantino o Grande.
 Constantino I o Grande (272 - 337): emperador romano, considerado o primeiro emperador romano cristián.
 Estilicón (359 - 408): soldado romano de orixe bárbara.
 Eugenio (c. 345 - 394): emperador usurpador romano.
 Fritixerno (m. 380): rei dos visigodos, coñecido por derrotar ao emperador Valente na batalla de Adrianópolis.
 Graciano o Mozo (359 - 383): emperador romano, coñecido por ser o primeiro en rexeitar os atributos pagáns do seu cargo.
 Xuliano II (332 - 363): emperador romano, coñecido como Xuliano "o Apóstata".
 Magnencio (303 - 353): emperador usurpador romano.
 Magno Clemente Máximo (355/340 - 388): emperador usurpador romano.
 Maxencio (c. 278 - 312): emperador romano.
 Shapur II (309 - 379): gobernante do Imperio sasánida.
 Teodosio I o Grande (347 - 395): emperador romano, estableceu o cristianismo como relixión oficial do Imperio romano e á súa morte dividiuno entre os seus dous fillos.
 Valente (328 - 378): emperador romano.
 Valentiniano I (321 - 375): emperador romano.
 Valentiniano II (371 - 392): emperador romano.

 Filosofía e literatura 

 Amiano Marcelino (ca. 330-ca. 395/400): historiador romano.
 Ausonio (310 - 395): poeta e retórico romano.
 Avieno (?): autor da obra Ora marítima.
 Claudio Claudiano (370 - 405): poeta romano.
 Eusebio de Cesarea (ca. 263–339): bispo de Cesárea e autor da Historia Eclesiástica.
 Faltonia Betitia Proba (ca. 306/315-ca. 353/366): poetisa romana.
 Guo Pu (276 - 324): escritor chinés.
 Iámblico de Calcis (245/246/250 - 320): filósofo grego, seguidor do neoplatonismo.
 Kumārajīva (344 - 413): tradutor e escritor hindú indio.
 Lactancio (c. 245 - c. 325): escritor e apoloxista latino de orixe africana.
 Temistio (c. 317 - c. 388): filósofo e político romano de orixe grega.
 Ulfilas (310 - 388): bispo e tradutor de orixe gótica.

 Relixión 

 Acisclo (m. 313): mártir e santo hispanorromano.
 Ambrosio de Milán (340 - 397): teólogo e arcebispo de Milán.
 Ario (250/256 - 336): relixioso cuxas doutrinas inspiraron o arianismo.
 Basilio o Grande (330 - 379): santo e bispo de Cesarea.
 Fa Xian (337 - 422): monxe e peregrino budista de orixe chinesa.
 Gregorio Nacianceno (329 - 389): teólogo e arcebispo de Constantinopla.
 Helena: emperatriz romana, nai de Constantino o Grande e santa.
 Xerome de Estridón (c. 340 - 420): santo e tradutor, considerado un dos Pais da Igrexa.
 Xoán Crisóstomo (347 - 407): patriarca de Constantinopla e considerado como un dos Pais da Igrexa.
 Leocadia (m. 303/305): virxe e mártir hispanorromana.
 Martiño de Tours (316 - 397): bispo, patrón e santo galorromano.
 Nicolao de Mira (c. 270 - c. 350): bispo e santo.
 Osio de Córdoba (256 - 357): bispo de Córdoba e conselleiro do emperador Constantino I o Grande.
 Prisciliano (c. 340 - 385): bispo hispanorromano, precursor da herexía do priscilianismo.

 Invencións, creacións e descubrimentos 

 Principios do século IV: constrúese a antiga sala de audiencias coñecida agora como a Basílica de Tréveris, Alemaña.
 O estribo foi inventado na China, non máis tarde do ano 322.
 Constrúese o piar de ferro de Delhi, na India, é o primeiro piar de ferro do mundo.
 As funcións trigonométricas seno e verseno orixináronse na astronomía india.
 Codex Sinaiticus e Codex Vaticanus Graecus 1209, son as primeiras biblias cristiás.
 Escríbese o Liber graduum, discursos relixiosos siríacos.
 Mediados do século IV: elabórase o prato de Mildenhall, Inglaterra. Agora consérvase no Museo Británico de Londres.
 Mediados do século IV: Wang Xizhi fai unha parte dunha carta do álbum Feng Ju. Período das seis dinastías. Agora consérvase no Museo do Palacio Nacional, Taipei.
 Finais do século IV: faise Cubiculum de Leonis, Catacumba de Commodilla, preto de Roma.
 Finais do século IV: engádese un atrio na antiga basílica de San Pedro, Roma.

04